*Pirkimo dokumentų SPS priedas Nr. 1*

**Techninė specifikacija**

**1 PIRKIMO DALIS**

# Laparotominis chirurginis instrumentų komplektas – 1 KOMPL.

**SPECIALIEJI REIKALAVIMAI:**

1. Tiekėjas turi pateikti dokumentus, įrodančius siūlomų instrumentų atitikimą kokybės ir techniniams reikalavimams, nurodytiems pirkimo dokumentų techninėje specifikacijoje: tiekėjas turi pateikti gamintojo parengtus katalogus ir / ar siūlomų instrumentų techninių charakteristikų aprašymus (jei gamintojo kataloge neišsamiai atsispindi siūlomų instrumentų atitikimas techninės specifikacijos reikalavimams) (pdf formatu). Šiuose dokumentuose tiekėjas turi grafiškai nurodyti (t. y. pastebimai pažymėti – spalvotai žymėti ir / ar nurodyti rodyklėmis, ir / ar pabraukti ir išversti į lietuvių kalbą) konkrečias teikiamų dokumentų vietas, kur aprašomos reikalaujamų techninių charakteristikų reikšmės, bei įrašyti, kurį techninių reikalavimų punktą jos atitinka. Perkančioji organizacija turi teisę reikalauti pateikti katalogų ir techninių aprašų originalus, o tiekėjui jų nepateikus – pasiūlymą atmesti.
2. Visoms nurodytoms konkrečioms medžiagoms ir/ar konkretiems pavadinimams, standartams, tipams ir pan. taikoma „arba lygiavertis“. Tiekėjas, siūlantis lygiavertę prekę, privalo savo pasiūlyme patikimomis priemonėmis įrodyti, kad siūloma prekė yra lygiavertė ir atitinka techninėje specifikacijoje keliamus reikalavimus. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
3. Siūlomos prekės privalo turėti CE sertifikatą arba EB deklaraciją. Tiekėjas kartu su pristatoma preke privalo pateikti CE sertifikato arba EB deklaracijos kopiją. Pateikiant EB deklaracijos kopiją, kad pasiūlyta prekė atitiks reikiamus standartus, bei prekės klasei būtinus reglamentus, kartu pateikiami ir techniniai dokumentai, pagrindžiantys prekės atitiktį reikiamiems standartams bei reglamentams.
4. Į pasiūlymo kainą turi būti įskaičiuotas įrangos pristatymas į VšĮ Vilniaus universiteto ligoninės Santaros klinikų sandėlį.
5. Garantinis laikotarpis:
   1. Ne mažiau nei 24 mėn.

5.2. Į garantiją įskaičiuotas nemokamai atliekamas remontas, įskaitant remontui atlikti reikalingas detales bei medžiagas. Reikalavimai netaikomi garantijos sąlygų neatitinkančių gedimų atvejams, kai prekė sugenda dėl vartotojo kaltės.

1. Siūlomos prekės turi būti naujos, nenaudotos, neatnaujintos (net ir gamykliniu būdu).
2. Perkančiajai organizacijai paprašius, tiekėjas pateiks prašomų prekių pavyzdžius.
3. Instrumentai turi būti iki galo apdirbti (be aštrių ar vizualiai matomų neapdirbtų instrumento dalių).
4. Instrumentų paviršiai turi būti neblizgūs, bet neturi būti dengti matine plėvele, ar kitu dangalu, kuris gali nusilupti.
5. Būtinas siūlomų instrumentų žymėjimas CE ir UDI ženklu ilgalaikio žymėjimo būdu - lazeriniu išgraviravimu.
6. Instrumentai turi būti skirti daugkartiniam naudojimui, tinkami plovimui automatinėse instrumentų plovimo-dezinfekavimo mašinose ir sterilizavimui. Privaloma pateikti gamintojo cheminės pasyvacijos sertifikatus ar gamintojo deklaraciją.

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Kiekis, vnt.** | **Reikalaujama parametro reikšmė** | **Siūloma parametro reikšmė**  (Failo, dokumento pavadinimas ir puslapio Nr., pažymintis vietą, kurioje yra siūlomus techninius parametrus patvirtinantys dokumentai, katalogo numeris) |
| 1 | Adatkotis | 20 | Hegar-Mayo-Seeley arba lygiavertis, tiesus, tolygiai užapvalintais galiukais ir išorinėmis briaunomis, darbinės dalys su volframo karbido įdėklais, kryžmiškai dantytos 0,4 mm žingsniu, tinka 4/0-6/0 adatoms, su nuopjovomis iš abiejų pusių prieš šarnyrinį sujungimą, bendras ilgis 205±5 mm |  |
| 2 | Chirurginis pincetas | 10 | Russian Pattern arba lygiavertis, tiesus, darbinių dalių distalinė vidinė dalis su žiedo formos dantukų išdėstymu, darbinis plotis 7±0,2 mm, rankenos plokščios, išoriškai rantytos, bendras ilgis 200±3 mm |  |
| 3 | Preparacinės žirklės | 40 | Stille arba lygiavertės, lenktos, bukais, tolygiai užapvalintais galiukais ir išorinėmis briaunomis, rankenos žiedinės, bendras ilgis 150±3 mm |  |
| 4 | Žirklės | 40 | Stille arba lygiavertės, tiesios, bukais, tolygiai užapvalintais galiukais ir išorinėmis briaunomis, rankenos žiedinės, bendras ilgis 150±3 mm |  |
| 5 | Plėtėjas | 4 | Allenberg arba lygiavertis, plečiantis į tris puses, su užrakinimu, centrinis kablys dvipusis, reguliuojamo poslinkio, vienoje pusėje tolygiai užlenktas, įgaubto profilio kablys, kurio išmatavimai (gylis x plotis): (20x12)±0,5 mm, kitoje pusėje kampais lenktas užapvalintas kablys, kurio išmatavimai (gylis x plotis): (35x10)±0,5 mm arba Allenberg arba lygiavertis, plečiantis į tris puses, su užrakinimu, komplektuojamas su 3 centriniais dvipusiais kabliais (24x17,5 – 30x9 ± 5 mm, 31 x 17,5 - 30x9 ±5 mm, 35 x 17,5 -30x9 ± 5 mm,) dvipusis, reguliuojamo poslinkio, centrinio kablio ilgis 120±3 mm, šoniniai kabliai su bukais dantukais 3x4, bendras ilgis 175±8 mm |  |
| 6 | Žnyplės | 6 | Allis-Thoms arba lygiavertės, tiesios, darbinės dalys su praplatėjimu, su dantukais 6x7, rankenos žiedinės, su užrakinimu, bendras ilgis 200±5 mm |  |
| 7 | Rektalinė spekulė | 2 | Sims tipo arba lygiavertė, skirta suaugusiems, darbinės dalys su dviem išlenktais, susijungiančiais strypais su kiauryme, darbinis ilgis 85±2 mm, plotis 23±3 mm, rankenos spyruokliuojančios, išoriškai rantytu paviršiumi, su srieginiu plėtimosi reguliavimu, bendras ilgis 235±3 mm |  |
| 8 | Rektalinė spekulė | 1 | Sims tipo arba lygiavertė, skirta suaugusiems, darbinės dalys su dviem išlenktais, susijungiančiais strypais su kiauryme, darbinis ilgis 140±2 mm, plotis 23±3 mm, rankenos spyruokliuojančios, išoriškai rantytu paviršiumi, su srieginiu plėtimosi reguliavimu, bendras ilgis 245±3 mm |  |
| 9 | Rektalinė spekulė | 2 | Sims tipo arba lygiavertė, skirta suaugusiems, darbinės dalys su dviem išlenktais, susijungiančiais strypais su kiauryme, darbinis ilgis 117±2 mm, plotis 23±3 mm, rankenos spyruokliuojančios, išoriškai rantytu paviršiumi, su srieginiu plėtimosi reguliavimu, bendras ilgis 235±3 mm |  |
| 10 | Zondelis | 10 | Tiesus, lankstus, dvipusis, vienos pusės plotis 1,2±0,1 mm, kitos pusės plotis 2,5±0,1 mm, bendras ilgis 150±3 mm arba du tiesūs, lankstūs dvipusiai zondeliai vieno plotis 2,0±0,1 mm, kito 1,0±0,1 mm žymėjimas, abiejų zondelių bendras ilgis 150±5 mm |  |
| 11 | Šaukštelis | 10 | Asch arba lygiavertis, tiesus, dvipusis, bukas, vienos pusės šaukštelio plotis 3,9±0,1 mm, kitos pusės- 5,4±0,4 mm, rankena plokščia, rantyta, bendras ilgis 200±3 mm |  |
| 12 | Preparacinės žirklės | 10 | Mayo-Lexer tipo, lenktos, su volframo karbido kerpančiomis dalimis, briaunos su skersinėmis bangelėmis, žiedai spalviškai pažymėti, su UDI žymėjimu, bendras ilgis 165±3 mm |  |
| 13 | Žirklės siūlams | 10 | Lenktos, su volframo karbido kerpančiomis dalimis, briauna su skersinėmis bangelėmis, vienas žiedas spalviškai pažymėtas, su UDI žymėjimu, bendras ilgis 145±3 mm |  |
| 14 | Kocherio spaustukas | 2 | Kocher-Ochner arba lygiavertis, tiesus, su dantukais 1x2, su skersine išpjova prieš šarnyrinį sujungimą, su užrakinimu, rankenos žiedinės, bendras ilgis 260±5 mm |  |
| 15 | Kocherio spaustukas | 2 | Kocher-Ochner arba lygiavertis, tiesus, su dantukais 1x2, su skersine išpjova prieš šarnyrinį sujungimą, su užrakinimu, rankenos žiedinės, bendras ilgis 280±20 mm |  |
| 16 | Tulžies latako spaustukas | 4 | Mixter arba lygiavertis, stipriai išlenktas, su skersiniais dantukais, rankenos žiedinės, bendras ilgis 230±3 mm |  |
| 17 | Ilgas plonas spaustukas | 6 | Overholt arba lygiavertis, nežymiai išlenktas, 6 dydžio, su skersiniais dantukais, su skersine išpjova prieš šarnyrinį sujungimą, rankenos žiedinės, bendras ilgis 225±3 mm |  |
| 18 | Ilgas plonas spaustukas | 6 | Overholt-Mixter arba lygiavertis, ilga išlenkta darbine dalimi, su skersiniais dantukais, rankenos žiedinės, bendras ilgis 205±5 mm |  |
| 19 | Ilgas plonas spaustukas | 6 | Roberts arba lygiavertis, trumpesne išlenkta darbine dalimi, su skersiniais dantukais, rankenos žiedinės, bendras ilgis 225±3 mm |  |
| 20 | Garantija |  | Ne mažesnė nei 24 mėn. |  |