*Pirkimo dokumentų SPS priedas nr.1*

**Techninė specifikacija**

**3 PIRKIMO DALIS**

# Instrumentų komplektas III – 1 kompl.

**SPECIALIEJI REIKALAVIMAI:**

1. Tiekėjas turi pateikti dokumentus, įrodančius siūlomų instrumentų atitikimą kokybės ir techniniams reikalavimams, nurodytiems pirkimo dokumentų techninėje specifikacijoje: tiekėjas turi pateikti gamintojo parengtus katalogus ir / ar siūlomų instrumentų techninių charakteristikų aprašymus (jei gamintojo kataloge neišsamiai atsispindi siūlomų instrumentų atitikimas techninės specifikacijos reikalavimams) (pdf formatu). Šiuose dokumentuose tiekėjas turi grafiškai nurodyti (t. y. pastebimai pažymėti – spalvotai žymėti ir / ar nurodyti rodyklėmis, ir / ar pabraukti ir išversti į lietuvių kalbą) konkrečias teikiamų dokumentų vietas, kur aprašomos reikalaujamų techninių charakteristikų reikšmės, bei įrašyti, kurį techninių reikalavimų punktą jos atitinka. Perkančioji organizacija turi teisę reikalauti pateikti katalogų ir techninių aprašų originalus, o tiekėjui jų nepateikus – pasiūlymą atmesti.
2. Visoms nurodytoms konkrečioms medžiagoms ir/ar konkretiems pavadinimams, standartams, tipams ir pan. taikoma „arba lygiavertis“. Tiekėjas, siūlantis lygiavertę prekę, privalo savo pasiūlyme patikimomis priemonėmis įrodyti, kad siūloma prekė yra lygiavertė ir atitinka techninėje specifikacijoje keliamus reikalavimus. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
3. Siūlomos prekės privalo turėti CE sertifikatą arba EB deklaraciją. Tiekėjas kartu su pristatoma preke privalo pateikti CE sertifikato arba EB deklaracijos kopiją. Pateikiant EB deklaracijos kopiją, kad pasiūlyta prekė atitiks reikiamus standartus, bei prekės klasei būtinus reglamentus, kartu pateikiami ir techniniai dokumentai, pagrindžiantys prekės atitiktį reikiamiems standartams bei reglamentams.
4. Į pasiūlymo kainą turi būti įskaičiuotas įrangos pristatymas į VšĮ Vilniaus universiteto ligoninės Santaros klinikų sandėlį.
5. Garantinis laikotarpis:
   1. Ne mažiau nei 24 mėn.

5.2. Į garantiją įskaičiuotas nemokamai atliekamas remontas, įskaitant remontui atlikti reikalingas detales bei medžiagas. Reikalavimai netaikomi garantijos sąlygų neatitinkančių gedimų atvejams, kai prekė sugenda dėl vartotojo kaltės.

1. Siūlomos prekės turi būti naujos, nenaudotos, neatnaujintos (net ir gamykliniu būdu).
2. Perkančiajai organizacijai paprašius, tiekėjas pateiks prašomų instrumentų pavyzdžius.
3. Instrumentai turi būti iki galo apdirbti (be aštrių ar vizualiai matomų neapdirbtų instrumento dalių).
4. Instrumentų paviršiai turi būti neblizgūs, bet neturi būti dengti matine plėvele, ar kitu dangalu, kuris gali nusilupti.
5. Instrumentai turi būti iš nerūdijančio ar lygiavertės medžiagos.
6. Būtinas siūlomų instrumentų žymėjimas CE ir UDI ženklu ilgalaikio žymėjimo būdu - lazeriniu išgraviravimu (punktas netaikomas 6 pozicijai).
7. Instrumentai turi būti skirti daugkartiniam naudojimui, tinkami plovimui automatinėse instrumentų plovimo-dezinfekavimo mašinose ir sterilizavimui. Privaloma pateikti gamintojo cheminės pasyvacijos sertifikatus ar gamintojo deklaraciją.

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pavadinimas** | **Techniniai parametrai** | **Kiekis, vnt.** | **Siūloma parametro reikšmė** | **Kodas** |
| 1 | Moskitas | Halsted-Mosquito arba lygiavertis, lenktas, delikatus, su skersine išpjova prieš šarnyrinį sujungimą, su užrakinimu, bendras ilgis 125±3 mm | 10 |  |  |
| 2 | Adatkotis | Crile-Wood arba lygiavertis, darbinės dalys su volframo karbido įdėklais, 0,4 mm žingsniu kryžmiškai dantytos, skirtos 4/0-6/0 siuvimo adatoms, abejose pusės su nuopjovom prieš šarnyrinį sujungimą, bendras ilgis 150±3 mm | 15 |  |  |
| 3 | Kocheris | Kocher arba lygiavertis, lenktas, su distaliniais dantukais 1x2, su skersine išpjova prieš šarnyrinį sujungimą, su užrakinimu, bendras ilgis 140±3 mm | 10 |  |  |
| 4 | Chirurginis pincetas | Adson arba lygiavertis, tiesus, su distaliniais dantukais 1x2, darbinės dalys 1±0,1 mm pločio, su skersiniais dantukais vidinėse dalyse, rankenos plokščios, išoriškai rantytos, bendras ilgis 120±3 mm | 10 |  |  |
| 5 | Atraumatinis pincetas | De Bakey arba lygiavertis, su atraumatiniais dantukais 1x2, tiesus, darbinės dalies plotis 2±0,1 mm, rankenos plokščios, išoriškai rantytos, bendras ilgis 150 ± 5 mm | 10 |  |  |
| 6 | Žirklės | Metzenbaum arba lygiavertės, preparacinės, lenktos, juodos antirefleksinės spalvos (įskaitant arba neįskaitant darbinio paviršiaus), darbinės dalys su volframo karbido įdėklais arba instrumentai dengti keramine ar lygiaverte danga, galiukai ir išorinės briaunos tolygiai užapvalintos, žiedai spalviškai pažymėti, ilgis 180±3 mm | 5 |  |  |
| 7 | Žirklės | Specializuotos žirklės siūlams, lenktos, darbinės dalys su volframo karbido įdėklais, galiukai ir išorinės briaunos tolygiai užapvalintos, kerpančioji briauna su skersiniais dantukais, vienas žiedas spalviškai pažymėtas, ilgis 180±3 mm | 15 |  |  |