**VILNIAUS UNIVERSITETO LIGONINĖ SANTAROS KLINIKOS**

**SPECIALIOSIOS PIRKIMO SĄLYGOS (SPS)**

**INSTRUMENTŲ PIRKIMAS I-I, Nr. 11551**

1. Perkančioji organizacija VšĮ Vilniaus universiteto ligoninė Santaros klinikos (toliau - PO), vykdydama viešąjį pirkimą, numato įsigyti instrumentus (toliau – prekės).

2. PO vykdo pirkimą atviro konkurso būdu.

3. Išankstinis skelbimas apie pirkimą nebuvo paskelbtas.

4. Tiesioginį ryšį su tiekėjais įgaliotas palaikyti PO atstovas Lina Aleknė, tel. +370 2501373, faksas +370 52365111, el. pašto adresas: lina.alekne@santa.lt.

5.  Pirkimo objektas yra instrumentai, nėra galimybės pirkti iš CPO katalogo, reikiamų prekių CPO kataloge nėra pateikta, nes CPO kataloge plataus naudojimo standartinės prekės.

6. Pirkimas skaidomas į 3 pirkimo dalis.

7. Reikalavimai pirkimo objektui nurodyti SPS priede Nr.1 „Techninė specifikacija“ ir SPS priede Nr.2 „Viešojo pirkimo sutarties projektas“.

***Pastabos:***

*7.1. PO yra viena didžiausių ligoninių Lietuvoje, teikianti aukščiausio tretinio lygio specializuotas asmens sveikatos priežiūros paslaugas, kurioje atliekamos itin sudėtingos operacijos / procedūros, todėl prekių techninės specifikacijos sudaryta PO šios srities specialistų. Atsižvelgiant į tai,  perkančioji organizacija privalo užtikrinti teikiamų medicinos paslaugų kokybę bei pacientų saugumą, todėl perkamos priemonės privalo atitikti tiek techninės specifikacijos reikalavimus, tiek ir  tokių priemonių notifikuotų įstaigų nustatytus kokybinius reikalavimus, atitinkančius perkančiosios organizacijos poreikį (kaip pavyzdžiui., dėl nekokybiškų priemonių negali būti traumuojami paciento audiniai (t. y. negali būti teikiamos nekokybiškos, nesaugios medicinos paslaugos)).*

*7.2. Techninėje specifikacijoje ar kituose dokumentuose galimai nurodyti medžiagų / įrangos gamintojai ar prekių ženklai / pavadinimai yra informacinio pobūdžio, tiekėjas nėra įpareigotas siūlyti ir / ar naudoti šiuos gaminius, gali būti siūlomi / naudojami lygiaverčiai produktai ir / ar medžiagos. Medžiagos, konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“; jei techninėje specifikacijoje ar kituose dokumentuose galimai nurodyta standartai, techniniai liudijimai ar bendrosios techninės specifikacijos, tai laikomasi tokios pirmumo tvarkos: pirmiausia nurodomas Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos arba, jeigu tokių nėra, – nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su sąmatų apskaičiavimu ir vykdymu bei prekių naudojimu, kiekviena nuoroda turi būti suprantama kartu su žodžiais „arba lygiavertis“.*

8. Tiekėjo įsipareigojimų įvykdymo vieta yra VšĮ Vilniaus universiteto ligoninė Santaros klinikos (pagrindinis adresas: Santariškių g. 2, Santariškių g. 7, J. Kairiūkščio g. 2, Vilnius (kiti adresai gali būti pateikti SPS priede Nr.1 ir/ar Nr.2).

9. EBVPD pildomas pagal pirkimo SPS priede Nr.3 pateiktą failą/šabloną.

***Pastaba*.** *Bendrųjų pirkimo sąlygų (toliau – BPS) 3.1 p. nurodyta: „Užpildytas EBVPD šablonas, atsisiųstas bei pasirašytas, turi būti pateiktas Tiekėjo pasiūlyme“.*

10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3 dalyje.

11. Tiekėjas, dalyvaujantis pirkime, turi atitikti kvalifikacinius reikalavimus ir laikytis kokybės vadybos sistemos ir (arba) aplinkos apsaugos vadybos sistemos standartų, jeigu taikytina.

12. Kiti atrankos reikalavimai tiekėjams. Netaikoma.

13. Pasiūlymo galiojimo užtikrinimas nereikalaujamas.

14. Pirkime pateikti pirkimo objekto pavyzdžių gali būti reikalaujama dėl įvertinimo ir (ar) išbandymo. Pirkimo objekto pavyzdžių pateikimo tvarka gali būti nurodyta SPS priede Nr.1 „Techninė specifikacija“ ir (ar) PO gali prašyti raštu galimo laimėtojo arba ir kitų dalyvių pateikti pirkimo objekto pavyzdžius per perkančiosios organizacijos prašyme nustatytą terminą, kuris bus ne trumpesnis kaip 5 darbo dienos. Jei dalyvis nepateiks pirkimo objekto pavyzdžių per PO prašyme nustatytą terminą, jo pasiūlymas bus atmestas kaip neatitinkantis pirkimo dokumentų reikalavimų. Prekių pavyzdžiai turi būti nemokami ir pateikiami tik su prekių perdavimą įrodančiu dokumentu. Prekių pavyzdžiai pateikiami adresu Santariškių g. 2, Vilnius (adresas gali būti prašyme patikslintas). Perkančioji organizacija turi teisę atmesti tiekėjo pasiūlymą, jeigu, tikrindama prekių pavyzdžius, nustato, kad tiekėjo siūlomos prekės neatitinka techninės specifikacijos reikalavimų ir/arba kelia riziką perkančiosios organizacijos atliekamų procedūrų saugumui.

15. PO atsako į CVP IS prašymą dėl pirkimo dokumentų, jei prašymas yra pateiktas likus 9 kalendorinėms dienoms iki pasiūlymų pateikimo termino pabaigos.

16. Tiekėjo CVP IS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 6 kalendorinėms dienoms iki pasiūlymų pateikimo termino pabaigos, jei jų paprašyta laiku.

17. PO rengti susitikimų su tiekėjais neketina.

18. PO ekonomiškai naudingiausią pasiūlymą išrenka pagal kainą. Atskiros pirkimo dalies pasiūlymo bendra kaina Eur su PVM negali būti didesnė nei tai pirkimo daliai pirkimui skirtos lėšos, jei kaina bus didesnė, toks pasiūlymas bus atmestas dėl per didelės kainos. Pirkimams skirtos lėšos:

|  |  |  |
| --- | --- | --- |
| **Pirkimo dalies Nr.** | **Pirkimo dalies pavadinimas** | **Eur su PVM (21 %)** |
| 1 | Laparotominis chirurginis instrumentų komplektas | 21 999,99 |
| 2 | Instrumentų komplektas | 999,99 |
| 3 | Instrumentų komplektas III | 5 574,75 |

Atmesdama pasiūlymus dėl per didelės pasiūlymo kainos, PO vertins galutines pasiūlymų kainas su visais mokesčiai, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises). Kaina skaičiuojama tikslumo lygiu iki šimtųjų dalių (t. y. du skaičiai po kablelio). Vadovaujantis Pridėtinės vertės mokesčio įstatymo nuostatomis, prekėms taikomas 21 % PVM tarifas. Tuo atveju, kai tiekėjas taiko kitokį PVM tarifą, tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių taikomas kitas PVM tarifas. Tuo atveju, kai pasiūlymą teikia užsienio tiekėjas, kuriam pagal Pridėtinės vertės mokesčio įstatymo 19 str. 5 d. taikomas 0 proc. PVM tarifas, arba pasiūlymą teikia PVM mokėtoju neįsiregistravęs Lietuvos Respublikos apmokestinamasis asmuo (ne PVM mokėtojas), tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių pasiūlyme taikomas 0 proc. PVM tarifas arba PVM netaikomas.

19. Elektronininis aukcionas pirkime nebus rengiamas.

20. Tiekėjo pasiūlymo forma pateikta SPS 4 priede „Pasiūlymo forma”. Pasiūlymo dokumentams turi būti suteikti pavadinimai ir visi pasiūlymo dokumentai turi būti pateikiami viename suglaudintame aplanke (naudojant ZIP). Jei vienu kvalifikuotu elektroniniu parašu *(atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73)* pasirašomas visas pasiūlymas (t. y. visi pasiūlymo dokumentai, taip pat ir EBVPD), atskirai EBVPD pasirašyti nereikia. Jeigu pasiūlymas ir / ar EBVPD pasirašomas tiekėjo įgalioto asmens, kartu su pasiūlymu turi būti pateiktas įgaliojimas (originalas arba tinkamai patvirtinta kopija) asmeniui pasirašyti pasiūlymą.

SPS priedai:

1. „Techninė specifikacija“;

2. „Viešojo pirkimo sutarties projektas“;

3. „EBVPD failas/šablonas“;

4. „Pasiūlymo forma”.